शिक्षण संस्थानों में एबीवीपी की कारगुजारी की निंदा
भारतीयजनता पार्टी से संबंधित अखिल भारतीय विद्यार्थी परिषद की तरफ से पहले हैदराबाद की सेंट्रल यूनिवर्सिटी फिर जवाहर लाल नेहरू यूनिवर्सिटी, दिल्ली और रामजस कॉलेज में असहिष्णुता के प्रदर्शन की फोकलोर रिसर्च अकादमी ने कड़े शब्दों में निंदा की है।
अकादमी के प्रधान रमेश यादव ने कहा कि परिषद ने संकीर्ण धार्मिकता और राष्ट्रवाद की आड़ लेकर जो हिंसक कार्रवाई की है वह गंभीर और निंदनीय है। उनका कहना है कि इससे जहां शिक्षण संस्थानों की मर्यादा प्रभावित हुई और माहौल खराब हुआ है वहीं देश का विदेशों तक में नाम खराब हुआ है।
अकादमी के प्रधान रमेश यादव ने कलाकारों, बुद्धिजीवियों, अधिकारियों, टीचरों और अन्य से अपील की है कि वह एकजुट होकर ऐसी हिंसक गतिविधियों का विरोध करें। उन्होंने शिक्षण संस्थानों के प्रबंधकों से भी अपील की है कि दोषियों के खिलाफ कड़ी कार्रवाई की जाए।
awa_Deva hin_Deva hin_Deva hin_Deva